Pierre Hentges (1915)

De Pierre Hentges jun., gebuer den 22. November 1915 an der Stad Lëtzebuerg, a gestuerwen de 25. September 1997, war e lëtzebuergesche Sportsprofesser a Sportsfonctionnaire.

Hien huet sech fir d'Turnen, de Volleyball an de Studentesport agesat. Hie war Member vun der Fédération internationale de gymnastique, President vun der Union des sociétés luxembourgeoises de gymnastique a vun der Fédération luxembourgeoise de volley-ball.

De Pierre Hentges war Member vum Comité olympique et sportif luxembourgeois. Bei den Olympesche Spiller war hien dräimol Missiounschef vun der lëtzebuergescher Delegatioun:
 1952 bei den Olympesche Summerspiller vun Helsinki
 1960 bei den Olympesche Summerspiller vu Roum
 1964 bei den Olympesche Summerspiller vun Tokyo

Kategorie:Gebuer 1915
Kategorie:Gestuerwen 1997
Kategorie:Sport zu Lëtzebuerg
Kategorie:Lëtzebuergesch Lycéesprofesseren